# SESAR JU_RVB

NÁBOR

Manažér digitálnej transformácie a inovácie (ref. VN218)

Dočasný zamestnanec (5-ročná pracovná zmluva – AD 8)

Spoločný podnik SESAR vyhlásil výberové konanie, ktorého cieľom je vytvorenie rezervného zoznamu pre obsadenie **1 pracovného miesta manažéra digitálnej transformácie a inovácie**. Miestom výkonu práce je Brusel v Belgicku, kde má spoločný podnik SESAR svoje hlavné sídlo a kde je aj miesto výkonu práce.

## ÚVOD

1. Program SESAR

Cieľom Programu výskumu a vývoja manažmentu letovej prevádzky jednotného európskeho neba (ďalej len „SESAR“) je modernizovať manažment letovej prevádzky (ďalej len „ATM“) v Európe a predstavuje technologický pilier jednotného európskeho neba.

1. Spoločný podnik SESAR

V záujme riadneho riadenia tohto obrovského a ambiciózneho programu bola podľa právnych predpisov Európskej únie vytvorená právnická osoba. Spoločný podnik SESAR (ďalej len „SESAR“) bol zriadený nariadením Rady (ES) č. 219/2007 z 27. februára 2007, zmeneným nariadením Rady (ES) č. 1361/2008 (ďalej len „nariadenie o SESAR“) a naposledy zmeneným nariadením Rady (ES) č. 721/2014 zo 16. júna 2014.

Ďalšie informácie o činnostiach spoločného podniku SESAR sú k dispozícii na stránke: [http://www.sesarju.eu](http://www.sesarju.eu/public/subsite_homepage/homepage.html).

## HLAVNÉ POVINNOSTI

Manažér digitálnej transformácie a inovácie je zodpovedný za dohľad nad digitálnou transformáciou a vývoj súvisiacich technologických inovácií programu SESAR. Pod dohľadom vedúceho ekonóma a odborníka na plánovanie bude medzi hlavné úlohy zamestnanca patriť:

* Určovať a stanovovať priority príležitostí na modernizáciu činností manažmentu letovej prevádzky v kontexte európskeho hlavného plánu manažmentu letovej prevádzky. vytvoriť presvedčivú víziu a stratégiu umožnenú pokročilými technológiami a zvýšenou digitalizáciou od zmien po umožňujúce faktory alebo služby manažmentu letovej prevádzky, až po makrorozsah na úrovni systému systémov.
* Vymedziť, riadiť, udržiavať a komunikovať víziu digitálnej transformácie a inovácie SESAR a zabezpečiť jej efektívny prenos do činností hlavného plánovania.
* Zaistiť spoluprácu externe so zainteresovanými stranami a interne vo všetkých ostatných zodpovedných oblastiach v rámci organizácie, dohliadať na vývoj súvisiaci s digitálnou transformáciou manažmentu letovej prevádzky. Navrhovať nápravné opatrenia na odstránenie rizík orientačného plánu s cieľom dosiahnuť efektívne zavedenie stratégie a vízie digitálnej transformácie a inovácie.
* Monitorovať a zabezpečiť príslušné vstupy pre súvisiace stanovenie pravidiel, štandardizáciu a iné činnosti v rámci dohôd o spolupráci spoločného podniku SESAR.
* Zastupovať spoločný podnik SESAR na príslušných medzinárodných a európskych fórach podľa poverenia.
* Vytvoriť a udržiavať silnú odbornú sieť v tejto oblasti odbornosti vrátane vedúcich akademikov, priemyselných aktérov, podnikateľov, vládnych agentúr a nezávislých odborníkov.

## POŽADOVANÉ KRITÉRIÁ OPRÁVNENOSTI

Uchádzači sa budú považovať za oprávnených pre fázu výberu na základe nasledujúcich kritérií, ktoré musia byť splnené do stanoveného termínu na predkladanie žiadostí.

1. **Minimálna požadovaná kvalifikácia**

Úroveň vzdelania zodpovedajúca ukončenému vysokoškolskému štúdiu doloženého diplomom v príslušnom odbore, keď bežné vysokoškolské štúdium trvá štyri roky alebo viac,

alebo

úroveň vzdelania zodpovedajúca ukončenému vysokoškolskému štúdiu doloženého diplomom v príslušnom odbore, keď bežné vysokoškolské štúdium trvá tri roky, a po získaní vysokoškolského diplomu aspoň jeden rok príslušnej odbornej praxe.

1. **Minimálna odborná prax**

Aspoň **9 rokov** preukázateľnej odbornej praxe nadobudnutej po získaní minimálnej kvalifikácie požadovanej v oblasti súvisiacej s povahou hlavných povinností, prednostne v oblasti výskumu.

1. **Minimálne požadované jazykové zručnosti**

Povinná je dôkladná znalosť jedného z jazykov Európskej únie a dostatočná znalosť iného jazyka Európskej únie v rozsahu potrebnom na plnenie si povinností.

1. **Okrem toho musí uchádzač na splnenie kritérií oprávnenosti:**
* byť štátnym príslušníkom členského štátu Európskej únie,
* spĺňať všetky zákonné povinnosti týkajúce sa vojenskej služby,
* mať všetky občianske práva[[1]](#footnote-2),
* byť fyzicky spôsobilý na plnenie úloh súvisiacich s pracovným miestom[[2]](#footnote-3).

## DOPLŇUJÚCE INFORMÁCIE

Ostatné požiadavky, úplné informácie o úlohe, ako aj ďalšie informácie o výberovom konaní, pohovore a testoch sú uvedené v úplnej verzii oznámenia o voľnom pracovnom mieste, ktoré si môžete prevziať z webovej stránky spoločného podniku SESAR venovanej kariérnym príležitostiam: <http://www.sesarju.eu/sesar-vacancies>. Prihlášky musia byť podané podľa postupu opísaného v oznámení o voľnom pracovnom mieste.

Vybraný uchádzač bude prijatý ako dočasný zamestnanec (článok 2f, platová trieda AD 8) a uzavrie sa s ním počiatočná 5-ročná pracovná zmluva, ktorú možno predĺžiť.

Ďalšie informácie o právach a podmienkach zamestnávania sa nachádzajú v ďalej uvedenom dokumente:

<http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF>

**Termín na predkladanie žiadostí: dátum uzávierky na podávanie žiadostí o zamestnanie je 30. septembra 2017 o 23.00 h bruselského času.**

1. Pred vymenovaním do funkcie bude úspešný uchádzač požiadaný, aby predložil policajný doklad potvrdzujúci, že nemá záznam v registri trestov. [↑](#footnote-ref-2)
2. Pred prijatím do zamestnania sa uchádzač podrobí lekárskej prehliadke, aby sa spoločný podnik SESAR uistil, že spĺňa požiadavky článku 12 ods. 2 písm. d) Podmienok zamestnávania ostatných zamestnancov Európskej únie. [↑](#footnote-ref-3)